open-index/open-wikipedia-markdown huggingface dataset:
Vickers hardheidstoets

duimnael|'n Masjien wat Vickers hardheid toets.|links
duimnael|200px|Vickershardheidstoets
Die **Vickers hardheidstoets** is in 1924 ontwikkel deur Smith en Sandland by die Vickers Beperk as 'n alternatief vir die Brinell metode om die hardheid van materiale te meet. Die Vickerstoets is gewoonlik makliker om te gebruik teenoor ander hardheidstoetse, omdat die berekeninge onafhanklik van die inkeper is, en die inkeper kan gebruik word vir alle materiale ongeag die hardheid. Die beginsel hier is, soos met alle gewone peilings van hardheid, dat die materiaal se vermoë om plastiese vervorming te weerstaan vanaf 'n standaardbron waargeneem word. Die Vickerstoets kan gebruik word vir alle metale, en het ook een van die mees veelomvattende skale tussen hardheidstoetse. Die eenheid vir hardheid soos gegee deur die toets staan bekend as die **Vickers Piramidegetal** (**HV**) of die **Diamant Piramidehardheid** (**DPH**) en kan uit die diagonale se lengtes bereken word met:

:HV = 0{,}102 \cdot \frac {2 \cdot F \cdot sin ( \frac { \alpha } { 2 } ) } { d ^2}

In de meeste gevalle is die tophoek 136°; die uitdrukking word hierdeur:
:HV =0{,}189 \cdot \frac{F}{d^2}

*\alpha = tophoek piramide (°)
*F = toetskrag (gewoonlik in [kgf])
*d = rekenkundig gemiddelde diagonale [mm]

Die eenhede wat gewoonlik vir HV gebruik word is in kgf/mm2. Dit is nie in oorstemming met die SI-stelsel se eenhede nie. Dit kan na SI-eenhede soos MPa of GPa omgeskakel word met:

: 1 kgf/mm2 = 9,807 MPa
: 1000 kgf/mm2 = 9,807 GPa

Hoewel die SI-eenheid pascal is, moet dit nie verwar word met druk wat ook in pascal gemeet word nie. Die hardheidsgetal word bepaal deur die lading wat 'n area dra, of die inkeping, en nie die area loodreg tot die krag nie. Dit is daarom nie 'n druk nie.

Die hardheidsgetal is ook nie werklik 'n ware eienskap van die materiaal nie, maar eerder 'n empiriese waarde wat gesien moet word in verband met die eksperimentele metodes en die hardheidskaal soos gebruik. Wanneer die hardheidstoets gedoen word, moet die afstand tussen die inkepings meer as 2,5 diameters weg wees sodat interaksie tussen die werksverharde streke vermy word.

Die ingee-sterkte van die materiaal kan soos volg beraam word:
: {\sigma_y} = \frac{H_V}{c} \approx \frac{H_V}{3}  
waar *c* 'n konstante is soos bepaal deur geometriese faktore wat strek tussen 2 en 4.

## Bronne
Prestasieverbetering

**Prestasieverbetering** is 'n konsep wat dui op die meting van 'n spesifieke proses se uitsette ten einde die effektiwiteit van die proses te verbeter.  Prestasieverbetering kan toegepas word op die prestasie van prosesse (*bv. vervaardigingsprosesse*), individue (*bv. atlete*), spanne (*bv. sportspanne, besigheidspanne*) of organisasies (*bv. ondernemings, nywerhede*).

Met betrekking tot besigheidsontwikkeling, dui prestasieverbetering op die besigheidsverandering wat te weë gebring word as die bestuur van 'n onderneming die huidige prestasie meet en dan stappe doen om die prestasievlakke van die onderneming te verbeter ten einde hoër uitsette, laer koste en beter effektiwiteit te bereik.  Bestuurstappe wat geneem kan word sluit die volgende in: sosiale- en kultuurveranderings, infrastruktuurveranderings asook ekonomiese- en finansiële veranderings.

## Prestasie 
Prestasie kan deur die volgende twee definisies beskryf word:
*  **Prosesdefinisie:** Prestasie kan as 'n proses gedefinieer word as mense wat (individueel of kollektief) na 'n gegewe werksdoelwit strewe;
*  **Uitsetdefinisie:** As 'n uitset word prestasie gedefinieer as die kongruensie tussen die werksdoelwit en die uitset van die proses waardeur mense (individueel of kollektief) na die bereiking van 'n werksdoelwit strewe.

## Vlakke 
Prestasieverbetering kan op verskeie vlakke geskied:
* 'n individu;
* 'n span;
* 'n departementele afdeling van 'n onderneming;
* 'n onderneming

## Veranderingsiklus 
Besigheidsprosesbestuur- en verbetering is 'n sikliese toepassing van:
# Prestasiebeplanning;
# Prestasiementorskap;
# Prestasiebeoordeling

## Bronnelys
Pascal (eenheid)

[duimnael|250px|'n [Drukmeter se wyserplaat was druk in psi (die rooi skaal) en kPa (swart skaal) toon.]]

Die **pascal** (simbool: **Pa**) is die SI afgeleide eenheid van druk.  Interne druk, spanning, Young se modulus, en breekkrag word almal in pascal gemeet. Dit word gemeet in krag per eenheid area, gedefinieer as een newton per meter kwadraat. In alledaagse lewe word die pascal waarskynlik die beste geken vanaf die meteorologiese gebruik daarvan in barometriese verslae, waar dit voorkom in die vorm van hektopascal (1&nbsp;hPa = 100 &nbsp;Pa) of kilopascal (1&nbsp;kPa = 1&nbsp;000&nbsp;Pa). 'n Ander algemene gebruik daarvan is by fietsbande se etikette. Een kilopascal stem ooreen met ongeveer 1% atmosferiese druk by seespieël. Een hektopascal is ekwivalent aan 1 millibar; een atmosfeer is presies gelyk aan 101,325&nbsp;kPa.

## Formules 
Druk = Krag per area

In terme van eenheidsimbole:

: \text{Pa} = \frac{\text{N}}{\text{m}^2} = \frac{\text{kg} \cdot \text{m} / \text{s}^2}{\text{m}^2} = \frac{\text{kg}}{\text{m} \cdot \text{s}^2}

## Kyk ook 
* Druk

## Bronne
Ekonomiese materialisme

**Ekonomiese materialisme**, ook **stofaanbidding**, verwys na die manier hoe 'n persoon of groep verkies om hul hulpbronne, veral geld en tyd, aan te wend. 
'n Materialis is die benaming vir iemand wat aardse besittings hoog op prys stel. 
In die algemene gebruik verwys die begrip meer spesifiek na 'n persoon wat hoofsaaklik rykdom en weelde najaag. Partykeer sal so ’n persoon as ’n “opsigtelike verbruiker” (Engels: *conspicuous consumer*) uitstaan.

Vanuit baie oorde, onder andere geloof, omgewingsbewaring en maatskaplike aktivisme, word ekonomiese materialisme teengestaan.

Baie gelowe is gekant teen materialisme, omrede dit ’n wig indryf tussen die mens en sy  geestelike lewe óf omrede dit tot ’n sedelose leefstyl lei. 
Heelparty sosiale aktiviste voer aan dat materialisme dikwels op maatskaplike euwels uitloop, soos oorlog, misdaad, armoede, onderdrukking en volkslagting. Daarby bied materialisme dikwels geen sin vir die menslike bestaan nie.
Omgewingsbewustes reken materialisme as onvolhoubaar, veral as dit saam met bevolkingsgroei gepaard gaan, vanweë dit omgewingsagteruitgang vererger.
Xabi Alonso

**Xabier Alonso Olano**, kortweg **Xabi Alonso** (gebore 25 November 1981) is 'n Spaanse sokkerafrigter en voormalige speler wat in die Baskeland gebore is. As speler is hy veral bekend vir sy tyd by Liverpool, Real Madrid en Bayern München. Hy het van 2022 tot 2025 Bayer Leverkusen in die Duitse Bundesliga afgerig, waar hy onder meer die span na die Bundesliga-titel in 2024 gelei het. Op 25 Mei 2025 het Alonso se voormalige klub, Real Madrid, sy aanstelling as hoofafrigter vir die volgende drie seisoene aangekondig. Op 12 Januarie 2026 het Alonso en Real Madrid in wedersydse instemming uitmekaar gegaan, een dag ná ’n 3–2-nederlaag teen Barcelona in die eindstryd van die Supercopa de España.

Xabi Alonso het protes aangeteken teen die gebruik van Vuvuzelas en gevra dat dit verban moet word. Die versoek het egter op dowe ore geval en FIFA het besluit om dit wel tydens die FIFA Sokker-Wêreldbekertoernooi in 2010 toe te laat.

Xabi Alonso is die seun van Miguel Ángel Alonso en die jongste broer van Mikel Alonso, wat beide op hul tyd professionele sokkerspelers was.

## Verwysings
Wilhelm Busch

200px
**Wilhelm Busch**

**Duitse skilder, grafiese kunstenaar en digter**

----
**Handtekening**  

----

**Beduidende werke**
160px
*Max und Moritz**Die fromme Helene**Hans Huckebein*
----

**Museums**
160px
* Wilhelm-Busch-museum, Hannover

**Heinrich Christian Wilhelm Busch** (* 15 April 1832 in Wiedensahl naby Hannover; † 9 Januarie 1908 in Mechtshausen) was een van die invloedrykste humoristiese digters en grafiese kunstenaars in Duitsland. Hy word deur sommige deskundiges as een van die baanbrekers van die moderne strokiesverhaal beskou.

Ná sy opleiding in Düsseldorf, Antwerpen en München het hy vir die tydskrif *Fliegende Blätter* vanaf 1858 talle humoristiese beeldverhale geteken en van berymde tekste voorsien. Sy lewendige teken- en skryfstyl en sy treffend gesketste karakters uit die kleinburgerlike wêreld, soos *Max und Moritz* (1856), *Die fromme Helene* (1872) en *Hans Huckebein* (1872), het by die publiek baie gewild geraak. Teen die 1870's was Busch reeds een van die bekendste persoonlikhede in Duitsland. Toe hy in 1908 oorlede is, is hy by die klassieke meesterskrywers van die Duitse humoristiese literatuur gereken.

Baie van Busch se tweereël-strofes en -spreuke (soos *Vater werden ist nicht schwer, Vater sein dagegen sehr* - "Dit is nie moeilik om 'n pa te word nie, maar baie moeilik om een te wees") het in Duits tot dikwels gebruikte uitdrukkings ontwikkel. Met sy satiriese tekste het Busch dikwels die kenmerke van spesifieke maatskaplike groepe bespot. So lewer hy in sy beeldverhale kritiek op die selftevredenheid en twyfelagtige morele opvattings van kleinburgers en die bigotterie van burgerlike en geestelike persoonlikhede.

Opvallend was die diskrepansie tussen die humoristiese werk van Busch en sy eie persoonlikheid. Hy was 'n ernstige mens wat hom na binne gekeer en oor baie jare 'n teruggetrokke lewe op die platteland gevoer het. Aan sy suksesvolle beeldverhale het hy self min waarde geheg. Aanvanklik was hulle vir Busch net 'n kans om sy brood te verdien - nadat hy sy kunsstudies nie voltooi het nie, het hy in geldnood verkeer en was in finansiële opsig jare lank van sy ouers afhanklik.

Busch het pogings onderneem om homself as skilder te bekwaam, maar het nooit daarin geslaag om aan sy eie streng maatstaf te voldoen nie. Hy het die meeste van sy skilderye self vernietig, en dié wat bewaar gebly het lyk dikwels op improvisasies of vlugtige kleursketse. Hulle kan ook nie maklik by een van die bekende kunsrigtings gereken word nie, ofskoon hy blykbaar met sy landskapstonele en skilderye van figure sekere elemente van die klassieke Vlaamse en Hollandse skilderkuns (veral dié van Frans Hals en Adriaen Brouwer) op 'n realistiese manier verder ontwikkel het.

Sy liriese werke en sy prosa, wat sterk deur Heinrich Heine beïnvloed is, het by die breë leserspubliek, wat sy naam steeds met beeldverhale verbind het, geen aanklank gevind nie. Die afskaal van verwagtinge as kunstenaar en mens is dan ook motiewe wat sowel in sy beeldverhale asook sy literêre werke voorkom.

Die grootste deel van sy nalatenskap word tans in die Wilhelm-Busch-museum in Hannover bewaar.

## Verwysings
Janusz Waluś

**Janusz Waluś** (uitspraak: Janoesj Waloes; gebore 1953 in Zakopane, Klein-Pole) is 'n Poolse immigrant wat die voorsitter van die Suid-Afrikaanse Kommunistiese Party Chris Hani op 10 April 1993 vermoor het. Hy was in aanhouding in die Kgosi Mampuru-gevangenis in Pretoria. Waluś is vier keer parool geweier, voordat die Konstitusionele hof in November 2022 gelas het dat hy op parool vrygelaat word. Sy parool is vir byna 'n week uitgestel nadat hy in die tronk aangeval is, en hy is op 7 Desember 2022 vrygelaat.

Sy parooltydperk het vir twee jaar geduur, waartydens hy verbied is om Suid-Afrika te verlaat. Sy parooltydperk het in November 2024 geëindig.

Hy het van 1986 dubbele Poolse en Suid-Afrikaanse burgerskap gehad totdat sy Suid-Afrikaanse burgerskap in 2017 teruggetrek is.   

Waluś is op 14 Januarie 1953 in 'n kommunistiese Pole gebore. Hy emigreer in 1981 na Suid-Afrika, ontvang 'n permanente verblyfpermit, en sluit hom by sy pa en broer in Suid-Afrika aan. In 1987 ontvang hy Suid-Afrikaanse burgerskap.

Die tydsberekening van die moord, net voor die eerste demokratiese verkiesing in Suid-Afrika, het aansienlike politieke spanning in die land veroorsaak. Slegs Nelson Mandela se persoonlike pleidooi vir kalmte kon uiteindelik die situasie ontlont.

Die moord het uiteindelik nie die onderhandelinge en die oorgang na 'n nuwe bedeling beïnvloed nie. Waluś en sy medepligtige, Clive Derby-Lewis is beide ter dood veroordeel, maar die vonnis is later na lewenslank verander ná die doodstraf in Suid-Afrika in 1995 afgeskaf is. Toe Waluś sy straf hoor, het hy die volgende oor die ANC te sê gehad:

In November 2022 het Raymond Zondo, die President van die Konstitusionele Hof die Ministerie van Justisie en Korrektiewe Dienste beveel om voorwaardelike vrylating aan Janusz Walus toe te staan, na byna 30 jaar in die tronk toe hy vir twintig jaar in aanmerking gekom het en dat sy vorige versoeke verwerp is. Twee dae voor sy vrylating op parool is Walus deur 'n medegevangene van die Kgosi Mampuru-gevangenissentrum in Pretoria gesteek.https://www.lemonde.fr/afrique/article/2022/11/30/afrique-du-sud-l-assassin-du-militant-anti-apartheid-chris-hani-poignarde-en-prison_6152313_3212.html.

## Verwysings
Premier League

Die **Premier League**, ook bekend in Afrikaans as die **Premierliga**, is Engeland se professionele eersteliga in sokker sedert 1992. Dit word deur 20 klubs betwis en funksioneer volgens ’n stelsel van bevordering en relegasie saam met die Engelse Sokkerliga (EFL). Seisoene duur gewoonlik van Augustus tot Mei, met elke span wat 38 wedstryde speel: twee teen elke ander span, een tuis en een weg. Die meeste wedstryde word op naweekmiddae gespeel, met af en toe weeksaand-wedstryde.

Die top vier spanne kwalifiseer vir die daaropvolgende seisoen se UEFA Champions League, terwyl ander hooggeplaaste spanne vir óf die Europa League óf die Conference League kwalifiseer. Hierdie Europese toernooie word parallel met die Engelse stelsel gespeel en bied verhoogde inkomste en veral die kans om teen klassieke spanne uit ander Europese ligas te speel en om gesogte trofeë te wen.

Die drie onderste spanne aan die einde van die kompetisie relegeer na die Championship (die tweede vlak in Engelse klubsokker).

## Seisoenoorsig 
## Spanne in seisoen 2025/26 
* Arsenal
* Aston Villa
* Bournemouth
* Brentford
* Brighton & Hove Albion
* Burnley
* Chelsea
* Crystal Palace
* Everton
* Fulham
* Leeds
* Liverpool
* Manchester City
* Manchester United
* Newcastle United
* Nottingham Forest
* Sunderland
* Tottenham Hotspur
* West Ham United
* Wolverhampton Wanderers

## Verwysings 
## Eksterne skakels 
*  Amptelike webwerf
Carisbrook

**Carisbrook** was 'n sportstadion in Dunedin, Nieu-Seeland. Dit was die stad se plaaslike en internasionale rugbystadion, maar is ook reeds gebruik vir ander sportsoorte soos krieket, sokker, Rugby League en motocross. Carisbrook het ook reeds 'n konsert van Joe Cocker aangebied asook voorwedstrydkonserte in die 1990's. In 2011 het Carisbrook sy deure gesluit om plek te maak vir die Forsyth Barr-stadion in Noord-Dunedin.

[duimnael|links|'n Krieketwedstryd tussen die plaaslike Otagospan en die besoekende [Australiese nasionale krieketspan|Australië op Carisbrook in 1910]]
Die stadion het sedert die 1990's dag- en aandwedstryde aangebied. Dit staan plaaslik bekend as *Die Brook* en wêreldwyd soms as die *House of Pain* weens die feit dat rugbytoerspanne gesukkel het om oorwinnings te behaal in die stadion. Carisbrook is tydens die Rugbywêreldbeker 1987 en die Krieketwêreldbeker 1992 gebruik.

Die stadion is geleë in die Caversham-voorstad aan die voet van die Glen, 'n steil vallei, en lê tussen die Suid-Eiland hoofspoorlyn en Hillside Ingenieurswerke. Die stadsentrum is ongeveer drie kilometer noordoos van die stadion en die Staatsnelweg 1 loop naby die noordelike grens van die stadion verby.

Carisbrook is genoem na die landgoed van 'n vroeë koloniale setlaar, James Macandrew (die landgoed is vernoem na 'n kasteel op die Eiland Wight). Die stadion is ontwikkel gedurende die 1870's en is die eerste keer gebruik vir 'n internasionale krieketwedstryd in 1883 toe Otago teen 'n span van Tasmanië gespeel het. Van 1908 af is internasionale rugbywedstryde op die stadion gespeel en van 1955 af is krieket op 'n meer gereelde basis gespeel.

Die stadion was die tuisveld van die Highlanders in die Superrugby en Otago in die Air New Zealand-beker wat na Forsyth Barr-stadion verhuis het. Dit was vroeër ook die tuisveld van Otagokrieket (wat na die Universiteitsovaal te Loganpark verhuis het in die vroeë 2000's) en die Otago sokkerspan in die Nieu-Seelandse Sokkerkampioenskap (wat in die 2008-'09-seisoen na Sunnyvalepark verhuis het).

## Wedstryde 
### Rugbywêreldbeker 1987 
### Krieketwêreldbeker 1992 
## Verwysings 
## Eksterne skakels
Clive Derby-Lewis

**Clive John Derby-Lewis** (Kaapstad, 22 Januarie 1936 – 3 November 2016) was 'n voormalige Suid-Afrikaanse parlementslid, eers vir die Nasionale Party en toe vir die Konserwatiewe Party. Hy is tot lewenslange tronkstraf gevonnis vir sy aandeel in die sluipmoord op die SAKP-leier Chris Hani. Hy het die vuurwapen waarmee die misdaad gepleeg is aan Janusz Waluś verskaf. Derby-Lewis het in sy getuienis verklaar dat hy nie geweet het dat Waluś die wapen wou gebruik om Hani te skiet nie. Beide het aanvanklik die doodstraf ontvang, maar dit is na lewenslange tronkstraf verander toe die doodstraf afgeskaf is.

Derby-Lewis is in 2008 vir gewone parool en daarna vir mediese parool aanbeveel, maar die owerhede het volstrek geweier om dit uit te voer. Derby-Lewis het die hof herhaaldelik genader om die onregmatige weiering van sy parool te betwis. Op 29 Mei 2015 het regter Selby Baqwa beveel dat die gevangenisdiens, die Minister van Korrektiewe dienste, en die Mediese paroolraad Derby-Lewis se paroolvoorwaardes teen 5 Junie moet vasstel. Die staat is ook gelas om sy regskoste te betaal.

Hy het 21 jaar tronkstraf uitgedien en is op 3 November 2016 in die Eugène Marais-hospitaal in Pretoria aan gevorderde longkanker oorlede.

## Agtergrond 
Derby-Lewis, wat in Kaapstad gebore is, was 'n Afrikaner van Duitse en Skotse afkoms. Hy het in Kimberley grootgeword en sy opleiding aan die destydse *Christian Brothers*-kollege ontvang. Hy het sy klerkskap as 'n geoktrooieerde rekenmeester voltooi en by 'n rekeningkundige sowel as 'n olie-maatskappy gewerk. Hy was ook 'n buitengewone leraar van die *Holy Communion at Blessed Sacrament Church* in Johannesburg voordat hy die Rooms-Katolieke Kerk in die vroeë 1980's verlaat het. Hy het later by die Afrikaanse Protestantse Kerk aangesluit en was destyds 'n stoere ondersteuner van Apartheid.

Hy het negentien jaar as 'n vrywilliger in die Suid-Afrikaanse Burgermag gedien en was die jongste bevelvoerder van die Witwatersrand se *Rifles Regiment*. Hy het later die John Chard-medalje vir lang en voortreflike diens ontvang.

## Politieke opgang 
Derby-Lewis het by die Nasionale Party aangesluit en was 'n stadsraadslid vir Bedfordview (1972–1977), die onderburgemeester (1973–1974) en uiteindelik die burgemeester (1974–1975), asook 'n *vryman* van Johannesburg se mini-stadsraad. Hy het Edenvale in die Transvaalse Provinsiale Raad (1972–1981) verteenwoordig, waar hy vir 'n paar jaar as die Nasionale Party se woordvoerder vir onderwys en hospitaaldienste opgetree het. Hy dien ook op die direksies van verskeie ander liggame, insluitend hospitale, laer- en hoërskole, asook 'n skool vir fisies gestremde kinders.

Deur sy politieke betrokkenheid het hy Gaye Derby-Lewis, 'n voormalige non (oorspronklik van Australië), ontmoet. Hulle het in 1986 getrou.

## Verwysings
Kanadese gans

duimnael|jong gans

Die **Kanadese gans** (*Branta canadensis*) is 'n wilde gans wat endemies aan die arktiese en gematigde gebiede van Noord-Amerika is. Hulle word veral op die Aleoetiese Eilande in Alaska, Kanada, Meksiko en langs die Golf van Meksiko-kuslyn aangetref.

Beide mannetjies en wyfies het 'n identiese veredos, met 'n swart kop en nek, wit vlekke op die gesig en 'n bruin-grys liggaam.

Wetenskaplikes onderskei tot 12 verskillende subspesies: die snaterende Kanadese gans is die kleinste en kan tot 1,4&nbsp;kg word, terwyl die grootse, die reuse Kanadese gans, sowat 8&nbsp;kg weeg.

Hul dieet bestaan hoofsaaklik groente, gras en waterplante. Hulle sal ook graan en die lêkorrels van hoenders en eende vreet.

Kanadese ganse broei tussen Augustus en Januarie. Hulle bou hul nes op die grond tussen lang gras en plante en voer dit dat met dons uit. Die wyfie lê vier tot tien wit eiers wat na 28 dae uitbroei. Die kuikens is self na een tot twee jaar broeigereed.

## Bronnelys 
* 
* Hilko Insel, (2005): *Eksotiese Watervoëls*. LAPA Uitgewers, Pretoria.
Deepwater Horizon-oliestorting

duimnael|250px|regs|Brand op die Deepwater Horizon
duimnael|Lugfoto van die besoedelde gebied.
duimnael|Olie word van 'n besmeerde voël afgewas.

Die **Deepwater Horizon-oliestorting** is 'n katastrofiese oliestorting in die Golf van Meksiko en word as die grootste oliestorting in die VSA se geskiedenis beskou.  Die olie kom uit die seebodem uit 'n boorgat wat oopgebreek het na 'n ontploffing op die Deepwater Horizon olieboorplatform op 20 April 2010.  Die ontploffing het die dood van 11 werkers op die platform veroorsaak en 'n verdere 17 werkers is beseer.  98 Mense het die ongeluk oorleef sonder enige ernstige beserings.

Die olielek is sowat 1500 meter onder die seevlak. Beramings van die hoeveelheid olie wat gestort word wissel van BP se huidige beraming van 5000 vate per dag tot soveel as 100&nbsp;000 vate ru-olie per dag.  Die presiese vloeitempo is onseker – deels omdat BP geweier het om onafhanklike wetenskaplikes toe te laat om akkurate metings te neem – en is steeds 'n omstrede besprekingspunt. Die oliekol op die oppervlak beslaan 'n gebied van 6500 vierkante kilometer met die omvang daarvan wat daagliks wissel afhangende van die weerstoestande. Wetenskaplikes het ook enorme onderwater oliepluime ontdek wat nie vanaf die oppervlak sigbaar is nie.

BP (voorheen British Petroleum) is die operateur en hoofontwikkelaar van die Macondo Prospect olieveld, wat na raming sowat 50&nbsp;miljoen vate ru-olie bevat.  BP met 'n 65% aandeel is die hoof aandeelhouer.  Anadarko Petroleum Corporation en 'n filiaal van Mitsui is ook noemenswaardige aandeelhouers.  BP het die Deepwater Horizon boorplatform gehuur van die maatskappy Transocean.

Die V.S.A regering het BP as die verantwoordelike party vir die insident uitgewys en amptenare het aangedui dat hulle die maatskappy verantwoordelik gaan hou vir al die skoonmaakkostes wat spruit uit die oliestorting. BP het verantwoordelikheid aanvaar vir die oliestorting en skoonmaakkostes maar het aangedui dat hulle nie blaam dra vir die ongeluk nie aangesien die platform deur Transocean personeel bedryf is.  Hierdie insident is die derde ernstige ongeluk by 'n BP-bestuurde aanleg in die V.S.A die afgelope vyf jaar.  Dit volg op die Texas City Raffinadery-ontploffing in 2005 en die Prudhoe Bay-oliestorting in 2006.  Hierdie vorige insidente is toegeskryf aan swak veiligheids- en bestuursmaatreëls en het daartoe bygedra dat BP se aansien en markwaarde aansienlike skade gely het.

Op 12 Julie 2010 het 'n onderwaterrobot 'n nuwe kap oor die lekkende oliebron geplaas. Die kap se kleppe is oor 'n paar dae gesluit, die laaste op Donderdag, 15 Julie. In die eerste 48 uur na die sluiting blyk dit asof geen olie meer uit die bron (of elders) ontsnap nie.

## Verwysings
Rooiborsgans

Die **rooiborsgans** (*Branta ruficollis*) wat in die Arktiese gebiede van Europa broei en tydens die winter na Suidoos-Europa trek. Hulle word in Noord-Siberië en oostelike Roemenië aan die rand van die Swart See aangetref.

Mannetjies en wyfies het 'n identiese veredos, met kenmerkende rooi bors, voornek en wange. Die res van die lyf is met swart of donkergrys en wit bande bedek. Rooiborsganse is 'n bedreigde spesie en die skaarste van al die Europese ganse. Hulle is ook die kleinste, met 'n maksimum massa van 1,6&nbsp;kg.

Rooiborsganse se dieet bestaan hoofsaaklik uit gras en graan. Hulle sal ook die lêkorrels van hoenders en eende vreet.

Hierdie ganse broei tussen Oktober en Januarie. Hulle bou 'n nes op die grond, tussen plante en lang gras, wat dan met dons uitgevoer word. Die wyfie lê drie tot agt wit eiers met 'n groen skynsel, wat na 23 tot 25 dae uitbroei. Die kuikens is self na drie jaar broeigereed.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronnelys 
*
*Hilko Insel, (2005): *Eksotiese Watervoëls*. LAPA Uitgewers, Pretoria. 

## Eksterne skakels 
*
Lena Meyer-Landrut

**Lena Meyer-Landrut** (Hannover, 23 Mei 1991), ook bekend onder haar verhoognaam **Lena**, is 'n Duitse sangeres. Sy het die 55ste Eurovision-sangfees in 2010, wat in die Noorse hoofstad Oslo gehou is, met haar lied *Satellite* vir Duitsland gewen.

Lena het met drie liedjies aan die nasionale finale rondte van die *Eurovision*-sangfees deelgeneem en 'n rekord in haar tuisland behaal nadat sy met al drie liedjies onder die top-vyf van die Duitse trefferlys was. *Satellite* het in April 2010 vir twee weke die nommer-1-posisie bereik en drievoudige goud en platinum gehaal. Ook haar eerste album, *My Cassette Player*, wat in Mei 2010 vrygestel is, het onmiddellik die nommer-1-posisie in Duitsland se album-trefferlys bereik.

## Enkelspelers 
## Verwysings 
## Eksterne skakels 
* 
* 
* 
* Lena Meyer-Landrut fan site – about 200 Photos available for download
Eurovision-sangfees

duimnael|*Lys Assia*, die eerste Eurovision-wenner saam met *Dima Bilan*, die wenner van 2008
duimnael|Lidlande van die Europese Uitsaai-unie
duimnael|Uitsaaigebied van die Europese Uitsaai-unie in rooi
duimnael|Deelnemende lande sedert 1956:
duimnael|Deelnemende lande volgens dekade se debuut:
duimnael|Lande wat die Eurovision-sangfees gehuisves het:
duimnael|Kwalifikasiekoerse per land (2004–2025; regstreekse kwalifisering nie ingesluit nie)
duimnael|Lande wat die Eurovision-sangfees gewen het
duimnael|Stede en lande wat die Eurovision-sangfees aangebied het

Die **Eurovision-sangfees** (Engels: *Eurovision Song Contest*, *ESC*; Frans: *Concours Eurovision de la Chanson*; vroeër: *Grand-Prix Eurovision de la Chanson européenne*) is 'n sangkompetisie wat sedert 24 Mei 1956 jaarliks in die Europese Uitsaai-unie (EBU) aangebied word. Die kompetisie is gegrond op die bestaande Sanremo Musiekfees sedert 1951 in Italië. Van die beroemde vorige wenners sluit in ABBA (wat Swede verteenwoordig het) en Céline Dion (alhoewel sy Kanadees is, het sy Switserland verteenwoordig).

Die sangfees word op televisie in die hele Europa uitgesaai. Sedert 1967 word die fees ook in lande buite Europa uitgesaai. Dit kan ook op die internet gevolg word.

## Wenners 
# Nota: In 1969 het vier lande gesamentlik gewen omdat geen reëls vir 'n gelykop uitslag bestaan het nie.

## Eksterne skakels 
*  Amptelike webwerf van die Eurovision-sangfees
*  Inligting oor deelnemers en nasionale finale
*  Eurovision-sangfees op *YouTube*
*
Cereopsis-gans

Die **Cereopsis-gans** (*Cereopsis novaehollandiae*) is 'n groot gans wat endemies aan Suid-Australië is. Hierdie ganse word aangetref op eilande aan die suidelike kus van Australië, asook rondom die Albert- en Alexandria-meer in Suid-Australië.

Beide mannetjies en wyfies het 'n identiese veredos, met 'n eenvormige grys kleur en unieke swart kolletjies op die rug. Die stert- en vlugvere is swarter en die bene is pienk met swart voete. Hulle het ook 'n kenmerkende kort, swart snawel.

links|duimnael|180px|Kuiken

Cereopsis-ganse is uiters aggressief, ook teenoor ander watervoëls. Wanneer die mannetjie pronk maak hy 'n harde trompettergeluid en die wyfie antwoord deur soos 'n vark te snork.

Hul dieet bestaan hoofsaaklik uit gras, maar hulle sal ook die lêkorrels van hoenders en eende vreet.

Hierdie ganse broei tussen Mei en Augustus. Die mannetjie bou 'n koppievormige nes van gras en die wyfie lê vier tot vyf roomwit eiers wat 34 tot 37 dae uitbroei Die kuikens is self na drie jaar broeigereed.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronnelys 
* 
* Hilko Insel, (2005): *Eksotiese Watervoëls*. LAPA Uitgewers, Pretoria.
Dima Bilan

**Dima Bilan** (Russies: Дима Билан; gebore **Viktor Belan** op 24 Desember 1981) is 'n Russiese sanger.

Bilan neem in 2006 aan die Eurovision-sangfees deel waartydens hy die tweede prys met sy nommer, *Never Let You Go* inpalm. Tydens die 2008 Eurovision-sangfees sing hy *Believe* en wen die kompetisie met 272 punte.

## Albums 
* 2003 - *Ya nochnoi huligan* (Я ночной хулиган)
* 2004 - *Na beregu neba* (На берегу неба)
* 2006 - *Vremya-reka* (Время-река)
* 2008 - *Protiv Pravil* (Против правил)

## Eksterne skakels 
* Dima Bilan se amptelike webwerf
2002 Super 12-seisoen

Die **2002 Super 12-seisoen** het in Februarie 2002 afgeskop met voorseisoenwedstryde wat van middel Januarie gespeel is.  Dit het op 25 Mei ten einde geloop. Die skedule was oor ’n tydperk van 3½ maande met 69 wedstryde waarvan elke span een keer teen elk van die elf ander spanne gespeel het (in ’n rondomtalietoernooi) plus twee halfeindrondes en een eindronde. Elke span het een loslootjie oor die twaalf rondes gekry.

## Tabel 
### Tabel notas 
* Pos = Tabel Posisie
* S   = Speel
* W   = Wen (4 punte)
* G   = Gelykop (2 punte)
* V   = Verloor (0 punte)
* PV  = Punte vir (Totale punte aangeteken)
* PT  = Against (Totale punte afgestaan)
* +/- = Punteverskil (Die totaal van PV minus PT punte)
* BP  = Bonuspunt
** Spanne kan tot twee bonuspunte in ’n rondomtaliewedstryd verdien.  Een bonuspunt word toegeken vir ’n span wat vier of meer drieë gedruk het in een wedstryd, ongeag die uitslag van die wedstryd.  ’n Bonuspunt sal ook toegeken word aan die verloorspan wanneer daardie span met 7 of minder punte verloor.  Slegs die verloorspan kan ’n maksimum van 2 bonuspunte verkry.
* Pte = Alle punte wat bymekaar gemaak is

## Wedstryddatums 
* ***Nota: Afskoptye is in die land waar die wedstryd gespeel is***

### Week 1 
### Week 2 
* **Geen dagligbesparing in Brisbane**

### Week 3 
* **Geen dagligbesparing in Brisbane**

### Week 4 
* **Geen dagligbesparing in Brisbane**

### Week 5 
### Week 6 
* **Paasnaweek**
* **Sondag 31 Maart eindig dagligbesparing in Australië en Nieu-Seeland.**

### Week 7 
### Week 8 
### Week 9 
### Week 10 
### Week 11 
### Week 12 
### Uitspeelwedstryde 
#### Halfeindronde 
#### Eindronde 
## Spelerstatistieke 
### Voorste driedrukkers 
### Voorste puntemakers 
## Sien ook 
* Super 14 konsessie-areas
* Lys van Superrugbyrekords
Witwanggans

Die **witwanggans** (*Branta leucopsis*) is 'n opvallende gans met 'n pikswart nek en witgevlekte gesig. Ook die wetenskaplike naam "leucopsis" beteken "wit gesig".

Hulle word op eilande en kusgebiede in die Noord-Atlantiese Oseaan aangetref, soos Groenland, Skotland, Ierland, Islay, die Binne-Hebride, Nederland en noord van Siberië tussen die Barents- en Kara-see.

Mannetjies en wyfies het 'n identiese veredos, met 'n wit-grys onderlyf, 'n donkergrys en swart gestreepte rug en stert, 'n swart nek en agterkop en wit gesig. Hierdie ganse is oor die algemeen nie aggressief nie en kan in groepe met ander watervoëls aangehou word.

Witwangganse se dieet bestaan uit gras en saad. Hulle sal ook die lêkorrels van hoenders en eende vreet.

Broeityd is tussen November en Maart (winter in die Noordelike halfrond). Die ganse bou 'n nes op die grond, tussen plante en gras, wat met dons uitgevoer word. Die wyfie lê tussen drie en vyf gryswit eiers wat na 24 tot 26 dae uitbroei. Die kuikens is self na twee tot drie jaar broeigereed.

## Bronnelys 
* 
* Hilko Insel, (2005): *Eksotiese Watervoëls*. LAPA Uitgewers, Pretoria.
OpenSUSE

**openSUSE** is 'n algemene Linux-verspreiding wat deur Novell en AMD befonds word. Nadat Novell vir SUSE Linux in Januarie 2004 oorgeneem het, besluit hulle om die *SUSE Linux Professional* produk oopbron te verklaar en die gemeenskap by die ontwikkeling daarvan te betrek. Die aanvanklike weergawe was 'n beta van *SUSE Linux 10.0*.

## Verwysings
Outeniekwa

**Outeniekwa**, soms ook **Outeniqua**, is 'n woord wat stam uit die Khoi-tale en volgens oorlewering beteken dit "man belaai met heuning". Die woord kan gebruik word om na enige van die volgende te verwys:

*Outeniekwa Spoorwegpas, die spoorlyn oor die Outeniekwaberge.
*Outeniekwaberge, 'n bergreeks aan die suidkus van Suid-Afrika.
*Outeniekwaland, 'n streek begrens deur die Outeniekwaberge.
*Outeniqualand (kerk), 'n gemeente geleë wes van George.
*Outeniquapas, een van die twee hoofroetes oor die Outeniekwaberge.
*Outeniekwas, 'n inheemse stam.
*Outeniekwageelhout, 'n Suid-Afrikaanse boom.
*Hoërskool Outeniqua, 'n hoërskool in George.
*Laerskool Outeniqua, 'n laerskool in George.

## Aantekeninge
Hoërskool Outeniqua

**Hoërskool Outeniqua** is 'n hoërskool in George, Suid-Afrika. Dit is die grootste Afrikaansmedium hoërskool tussen Kaapstad en Port Elizabeth. Dit het in 2014 1&nbsp;615 leerlinge in grade 8 tot 12 gehad. Daar was toe sowat 80 personeellede. Die skool is in 1923 gestig.

## Noemenswaardige alumni 
* Duhan van der Merwe, rugbyspeler
* Dewald Human, rugbyspeler
* Manie Libbok, rugbyspeler
* Marius Fourie, rugbyspeler
* Warrick Gelant, rugbyspeler
* Tertius Kruger, rugbyspeler
* Demi-Leigh Nel-Peters, voormalige mejuffrou Heelal
* Miré Reinstorf, paalspringer

## Verwysings 
## Bronne 
* www.outeniqua.co.za, besoek op 30 Mei 2010.
Andes-gans

Die **Andes-gans** (*Chloephaga melanoptera*) word in die hoë Andesgebergtes in Suid-Peru, Bolivia, Chili en die Catamarca-provinsie in Noordwes-Argentinië aangetref.

Beide mannetjies en wyfies het 'n identiese veredos, hoofsaaklik wit, met swart gespikkelde vlerke en swart stertvere. Hulle liggaamsbou, waaronder 'n klein, pienk puntsnawel, herinner bietjie aan dié van 'n hoender of duif. Die wyfies is ietwat kleiner as die mannetjies. Die mannetjie uiter 'n hoë fluitgeluid, terwyl die wyfie 'n kras kwaakgeluid maak. Andes-ganse is baie aggressief, ook teenoor ander watervoëls, veral as hulle in 'n beknopte gebied is.

Hierdie voëls se dieet bestaan hoofsaaklik uit plante en gras, maar hulle sal ook die lêkorrels van hoenders en eende vreet.

Andes-ganse broei tussen Oktober en Januarie. Hulle bou 'n nes van gras, alhoewel hulle ook 'n mensgemaakte neskas op die grond sal gebruik. Die wyfie lê vyf tot tien gryswit eiers wat na 30 dae uitbroei. Die kuikens is na twee tot drie jaar self broeigereed.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Bronnelys 
* 
* Hilko Insel, (2005): *Eksotiese Watervoëls*. LAPA Uitgewers, Pretoria.
Kees van der Staaij

**Cornelis Gerrit (Kees) van der Staaij** (gebore 12 September 1968 in Vlaardingen) is 'n Nederlandse juris en politikus.

Van der Staaij het regte aan die Universiteit Leiden gestudeer en is lid van die Staatkundig Gereformeerde Party (SGP). Daarvoor was hy werksaam by die Raad van State, die belangrikste Buro vir Advies van die koning en sy ministers in Nederland. Van Mei 1998 tot Desember 2023 was hy 'n lid van die Tweede Kamer gewees. Van Maart 2010 tot Augustus 2023 was hy partyleier en van Mei 2010 tot September 2023 ook parlemêntere leier gewees.

Kees van der Staaij is getroud en het twee aangenome kinders. Hy is 'n lid van die Oud Gereformeerde Gemeenten in Nederland en woon in Benthuizen.

## Eksterne skakels 
*  www.parlement.com
*  Kees van der Staaij, Tweede Kamer der Staten-Generaal
Benthuizen

**Benthuizen** is 'n dorp in die Nederlandse provinsie Zuid-Holland. Die voormalige munisipaliteit tel 3&nbsp;325 inwoners (1 Januarie 2010) en behoort sedert 2014 tot die munisipale gebied van Alphen aan den Rijn.

## Geboortes 
* Kees van der Staaij (1968), politikus
Būtingė

duimnael|links|Die plaaslike olieterminaal se pyplyn
**Būtingė** is 'n nedersetting aan die Litause Oosseekus en digby die grens met Letland. Dit maak deel uit van die munisipaliteit Palanga en is sowat 17 kilometer noord van sy middestad en vyf kilometer noord van die stadsdeel Šventoji geleë.

Die plaaslike olieterminaal in besit van die Litause oliemaatskappy *ORLEN Lietuva* (vroeër *Mažeikių Nafta*) is in 1999 in bedryf gestel. Weens die gevaar van oliestortings (op 23 November 2001 is 59 ton olie in die Oossee gestort) is dit die teiken van omgewingsbewustes.

Die Būtingė-terminaal is op die in- en uitvoer van Russiese ru-olie gemik en maak deel uit van 'n groter Litause olie- en gaskompleks. 'n Pyplynstelsel verbind die terminaal met Letland en Rusland. Sedert Julie 2006 is die olieterminaal vir *ORLEN Lietuva* die enigste moontlikheid om ruolie in te voer nadat die *Družba*-oliepyplyn uit Rusland deur die Russiese maatskappy *Lukoil* buite werking gestel is. In 2008 het die Būtingė-terminaal nege miljoen ton goedere gehanteer.

## Verwysings 
## Eksterne skakels
Damokles

duimnael|Die Swaard van Damokles

**Damokles** is 'n karakter in 'n Griekse legende wat vertel van die **Swaard van Damokles**.  Die verhaal het blykbaar sy oorsprong in die verlore geskiedenis van Sisilië deur die romeinse geskiedskrywer Timaeus.  Die Romeinse verteller Cicero het dit moontlik gelees in werke deur Diodorus Siculus.  Hy het daarvan gebruik gemaak in sy werke en dit is hoe die verhaal deel geword het van die Europese kultuur.  Die verhaal vertel van 'n howeling aan die hof van Dionysius die Tweede van Syracuse in Sisilië.  Damokles het Dionysius gevlei en vertel hoe bevoorreg hy is om soveel mag en gesag te kan hê.  Dionysius het toe aangebied dat Damokles vir 'n dag plekke met hom ruil sodat hy daardie voorreg vir homself kon smaak.  Daardie aand is 'n banket vir Damokles gehou en het Damokles dit baie geniet om soos 'n koning behandel te word.  Na aan die einde van die maal het Damokles opgekyk en 'n swaard bo sy kop sien hang wat aan 'n enkele perdehaar vasgemaak was.  Damokles het toe dadelik sy aptyt verloor en versoek om te gaan.  Dionysius het daarmee die konstante vrees waarmee 'n magtige man moet leef doeltreffend oorgedra.

Cicero het hierdie verhaal gebruik in 'n werk waarin hy beklemtoon het dat deugsaamheid voldoende is vir 'n gelukkige lewe.
Republiekdag

duimnael|regs|300px|Die *Festa della Repubblica* word op 2 Junie 2005 in Italië gedenk.

**Republiekdag** is die naam van 'n publieke vakansiedag wat in verskeie lande gevier word om die dag waarop hulle 'n republiek geword het te gedenk.

## Suid-Afrika 
Republiekdag was in Suid-Afrika vanaf 1961 tot 1994 op 31 Mei waargeneem. Die dag is in 1995 afgeskaf nadat die nuwe regering aan bewind gekom het en al die vakansiedae hersien is. Op die laaste republiekdag in 1994 het Suid-Afrika weer tot die Britse Statebond toegetree.
NG gemeente Outeniqualand

duimnael|250px|Die kerkgebou.
duimnael|250px|Die kerk se hoeksteen.

**Outeniqualand** is die naam van 'n Nederduitse Gereformeerde gemeente vir die plaasgemeenskap in die distrik tussen George en Groot-Brakrivier. Die inwoners van die omgewing, insluitend George, verwys na die gebied rondom die kerkgebou ook as Outeniqualand.

In die nabyheid van die kerk is twee skole en ook die saal van die Outeniqualand-landbouboerevereniging. Die kerkgebou is moontlik deur Wynand Louw ontwerp of deur Wollie Bronkhorst, wat indertyd by die firma Louw & Louw gewerk het.

## Aangrensende gebiede 
*Geelhoutboom
*Sinksabrug
*Jonkersberg
Jurga Šeduikytė

**Jurga Šeduikytė**, beter bekend onder haar verhoognaam **Jurga**, is 'n Litause pop-sangeres en liedjieskryfster. 

## Biografie 
Jurga het haar solo-loopbaan met haar debuutalbum *Aukšo Pieva* ("Goudveld") begin wat in September 2005 vrygestel is. Sy het die twaalf snitte, wat in Litaus en Engels gesing word, almal self geskryf.  Haar eerste enkelsnit, *Nebijok* ("Moenie bang wees nie"), het weke lank plek 1 op die Litause trefferlys behaal en was die grootste Litause treffer van daardie jaar.
Jurga het vervolgens talle Litause toekennings ontvang soos Beste debuut, Beste lied, Beste album, Beste kunstenares en Lied van die jaar.

Terwyl haar albums en enkelsnitte in Litaue en Letland as kompakskywe vrygestel is, word Jurga se musikale werke sedert die herfs van 2006 op ander markte digitaal versprei en kan by internasionale aanlynwinkels soos *Amazon.com*, *iTunes Music Store*, *Napster*, *eMusic*, *Virgin Megastore* en *Sony Connect* afgelaai word.

Jurga se tweede album, *Instrukcija* ("Instruksies"), is op 19 April 2007 vrygestel. Die 13 snitte is weer eens deur Jurga geskryf en het in Litaue en Nieu-Seeland ontstaan.

Haar Engelse lied *5th Season* is op 23 Julie 2007 met die *Grand Prix* van die *Baltic Song Festival* in Karlshamn, Swede bekroon. Enkele maande later, op 1 November 2007, het Jurga die *MTV European Music Award* as "Beste Baltiese kunstenaar" gewen.

## Diskografie 
**Albums**
* *Aukšo Pieva* (2005)
* *Instrukcija* (2007)
* *+37° (Goal of Science)* (2009)
* *Metronomes* (2011)
* *Breaking the Line* (2013)
* *Giliai Vandeny* (2015)
* *Not Perfect* (2017)

## Verwysings 
## Eksterne skakels 
;Lithuanian Culture Institute (LCI)
----
* *LCI: Jurga*
;Media
----
* YouTube.com: *Ryte* (2007), uit *Instrukcija*. Met liedteks.
* *www.draugiem.lv: Jurga Šeduikytė *
* *YouTube.com: Bro (2017)*
Debora Patta

**Debora Patta** (* 13 Julie 1964) is 'n Suid-Afrikaanse joernalis, televisie-aanbieder, vervaardiger, verslaggewer en redaktrise veral bekend as die nuusleser vir e.tv se vlagskip ondersoekprogram 3rd Degree, waarvan sy ook die uitvoerende vervaardiger is. Sy het ook tussen 2005 en 2009 as hoofredakteur vir e.tv news gedien. Sy is getroud met Lance Levitas, by wie sy een dogter het.

Patta het in 1976 vanuit Italië na Suid-Afrika gekom. Sy het in 1984 'n baccalaureusgraad in Sosiale Wetenskappe aan die Universiteit van Kaapstad behaal. Tydens haar studiejare aan die UK het sy politieke aktivisme in die plakkerskampe in die Kaapstadse bereik beoefen. Sy het ná graduering tot en met 1990 nog as 'n politieke aktivis gewerk. Haar beroep as joernalis het begin toe sy later by Radio 702 as joernalis aangesluit het, waar sy later Nuushoof geword het. Patta het sedertdien al verskeie onderhoude met hoë-profiel persoonlikhede, soos voormalige Suid-Afrikaanse president en humanis Nelson Mandela, ANC- en nasionale president Jacob Zuma, polisiehoof Robert McBride en ANC-jeugliga-president Julius Malema, gevoer.

## Eksterne skakels 
* Onderhoud met André Wiesner  

## Bronne 
* etv.co.za  
* TVSA 
* Who's Who SA
Luis Fernando Verissimo

200px|Luis Fernando Verissimo
**Luis Fernando Verissimo**

**Brasiliaanse skrywer**

----

**Literêre genres**
SatireMisdaadromansReisverhaleStrokiesverhale

----

**Beduidende werke**

*O Popular**A Grande Mulher Nua**Amor Brasileiro**Ed Mort e Outras Histórias**Sexo na Cabeça**O Analista da Bagé**O Gigolo das Palavras**A Velhinha de Taubaté**A Mulher do Silva**O Rei do Rock**A Mãe de Freud**O Marido do Dr. Pompeu**O Jardim de Diabo**Orgias**O Suicida e o Computador**Comédias da Vida Privada – 101 crônicas escolhidas**Novas Comédias da Vida Privada* *A Versão dos Afogados**Comédias para se Ler na Escola**Banquete com os Deuses*

----

**Handtekening**
200px

**Luis Fernando Verissimo**, gebore op 26 September 1936 in Porto Alegre (deelstaat Rio Grande do Sul), is 'n Brasiliaanse skrywer wat sedert die vroeë 1970's met sy satiriese kortverhale, later ook met romans en reisverhale bekendheid verwerf het. Verissimo het sy kinderjare in die Verenigde State deurgebring en ook as tiener drie jaar daar gebly - 'n ervaring wat hy in sommige van sy werke behandel.

In Brasilië is Verissimo met sy kronieke en kortverhale, wat daagliks in 'n aantal koerante verskyn, en meer as sestig gepubliseerde werke een van die gewildste hedendaagse skrywers. Oor 'n tydperk van twintig jaar het hy daarnaas die strokiesprent *As Cobras* geteken waarin slange as hoofkarakters oor allerlei onderwerpe gesels - die oneindige heelal, sokker en politiek.
Vertalings van sy werke sluit 'n aantal misdaadromans in wat op literêre raaisels baseer. Veríssimo het hom daarnaas as spotprenttekenaar, toneel- en draaiboekskrywer en saxofonis bekwaam. Hy is die seun van Érico Verissimo, 'n bekende skrywer van sages.
Sumbe

**Sumbe** (voorheen *Novo Redondo*) is die hoofstad van die Cuanza Sul-provinsie in Angola. Die stad het 'n bevolking van 51&nbsp;749 in 2010 gehad.

## Verwysings
Bayonne

**Bayonne** (uitgespreek [bajɔn], Baskies: *Baiona*) is 'n stad in suidwestelike Frankryk in die *département* van Pyrénées-Atlantiques. Die stad het 'n bevolking van tussen 40&nbsp;000 en 45&nbsp;000.

Bayonne was een van die gasheerstede tydens die Rugbywêreldbeker 1991.

## Geografie 
duimnael|senter|300px

## Verwysings 
## Eksterne skakels
Voet (lengtemaat)

300px|duimnael|regs|Bepaling van die gemiddelde lengte van 'n voet in 'n Duitse stad in die 15de of 16de eeu.

'n **Voet** (afgekort vt.) is 'n ou nie-SI maateenheid vir lengte.

In vroeër jare was die Kaapse voet vir landmeting in verskeie gebiede van Suid Afrika gebruik.

## Internationale voet 
* 1 Kaapse voet = 12 Kaapse duim = 1,033 Engelse voet = 314,858 millimeter.
Oorspronklik verwys 'n voet na die gemiddelde lengte van 'n menslike voet. Die maat verskil van streek tot streek en raak in die loop van de 19de eeu (as gevolg van die invoering van die metrieke stelsel) in onbruik. In Engeland (en sommige Engelssprekende lande) word die maat nog gebruik, maar verwys meestal na 'n Engelse voet.

* 1 voet = 12 duim = 304.8 millimeter = 0.3048 meter
* Daar is 3 voet in 'n jaart en 5280 voet in 'n Engelse myl.

## Vierkante voet 
Een vierkante voet (Engels: *square foot*) is die kwadraat van die lengtemaat: 0,3048&nbsp;m × 0,3048&nbsp;m, dus ongeveer 0,0929&nbsp;m2 groot. In een vierkante meter is daar 10,764 vt2.

## Kubieke voet 
Een kubieke voet (Engels: *cubic foot*) is die lengtemaat tot die derde mag: ongeveer 0,0283&nbsp;m3. In 1&nbsp;m3 is daar ongeveer 35,315 vt3.

## Nederlandse voet 
Voordat die metrieses sisteem in Nederland ingevoer was, het baie van die Nederlandse stede ook gebruik gemaak van die voet. Elke stad het sy eie voet gehad. Sommige van die voete volg hieronder:

In 1800 is Louis Thibault, 'n voormalige beampte van die VOC, as Kaapse militêre argitek onder die Britse weermag benoem. Daar was geen amptelike maatstok in die Kaap nie en die maatstok van Louis Thibault was gebruik as maatstok vir landmetingswerk in die Kaap. In 1844 is die maatstok van Thibault met die Engelse mate vergelyk en in 1859 is verklaar die Kaapse voet is presies 1,033 Engelse voet. Die Kaapse voet bly as die amptelike eenheid van landmeting in die Kaapkolonie/Kaapprovinsie, in die Oranje-Vrystaat en in die Zuid-Afrikaansche Republiek/Transvaal totdat dit in tweede helfte van die twintigste eeu deur die meter vervang is.

Die onderhoud tussen die Rijnlandse voet en die meter is in albei Duitsland en in Nederland bereken. Volgens Den Gelder, bereken Eytelwein dat die Rynlandse voet gelyk is aan 0,313853543 meter is, maar volgens den Gelder is 'n waarde van 0,3139465 meter in Nederland gebruik. Die verskil tussen die twee is ongeveer 0,045%. Die gemiddelde waarde is ongeveer 1,0266 Engelse voet, sowat 0,3% kleiner as Thibault se waarde. Nietemin is die waarde van 1,033 Englese voet (0.3148584 meter) die wetlikke waarde in Suid Afrika.

Die Kaapse roed bevat 12 Kaapse voet en die Kaapse vierkant roed bevat 144 vierkant Kaapse voete. Die Kaapse morgen bevat 600 vierkant roede en dus 86400 vierkant Kaapse voete.

## Verwysings
Shaun Bartlett

**Thurston Shaun Bartlett** (gebore op 31 Oktober 1972 in Kaapstad) is 'n voormalige Suid-Afrikaanse sokkerspeler (doelskieter). Hy speel die grootste deel van sy loopbaan (van 1996 tot 2006) oorsee, waar hy in Engeland die Premier Liga-toekenning vir die beste doel van die 2001/2-seisoen kry. Van 1995 tot 2005 het hy in 74 wedstryde uitgedraf en 28 doele vir die Suid-Afrikaanse nasionale sokkerspan (Bafana-Bafana) geskiet. Die laaste klub waarvoor hy uitgedraf het was Bloemfontein Celtic.

## Klubs 
## Verwysings
Louis Trichardt

**Louis Trichardt** kan na een van die volgende verwys:

*Louis Trichardt, Limpopo, 'n dorp in Limpopo, Suid-Afrika.
*Louis Tregardt, die Voortrekkerleier waarna die dorp genoem is.

## Sien ook 
* Trichardt, 'n dorp in Mpumalanga, noordoos van Secunda.
* S.P.E. Trichardt, kleinseun van Louis Tregardt.
Bloemfontein Celtic

**Bloemfontein Celtic** is 'n Suid-Afrikaanse sokkerklub in Bloemfontein, Suid-Afrika. Dit is een van die rykste klubs in die land met 'n groot aanhang dwarsoor die Vrystaat-provinsie.

Die klub is 1969 gestig as *Mangaung United Football Club* en neem in 1984 die huidige naam aan nadat *Petros Molemela* die klub oorneem (die klub is vernoem na die Skotse sokkerklub Celtic FC). In 2001 degradeer die klub waarna Molemela sy aandele aan *Jimmy Augousti* verkoop. Na drie seisoene kon die klub weer na die hoogste ligas terugkeer.

## Erelys 
* **Suid-Afrikaanse Beker (1)**
: 1985

## Eksterne skakels
*Bloemfontein Celtic se amptelike webtuiste 
*Premier Sokkerliga
*Suid-Afrikaanse Sokker-assosiasie 
*Konfederasie van Afrika-sokker